hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu zh en en hu fr hu zh hu hu hu hu de hu hu hu hu hu hu hu hu hu en hu hu hu hu hu hu hu hu hu fr de de hu en en da hu sv de de ceb hu fr de de hu hu hu hu hu en hu en hu hu hu en cs en hu hu hu hu hu en hu hu hu en hu en hu hu hu hu hu hu hu en hu hu hu hu de de de hu hu hu en en en de en de nl en de en en es it en de de en de de en de en de en da en hu hu hu hu hu hu hu hu hu hu hu hu hu hu hu
Ring villamosvonal (Bécs) – Wikipédia
A Ringlinie, vagyis a Ringen futó villamosvonal a bécsi villamoshálózat egyik fontos pályaszakasza, helyileg a város első kerületében található. A kör alakú pálya a Ringstraße valamint a Ferenc József rakpart mentén fut, hossza egyik irányba (belső körön) 5,2 km, másik irányba (külső körön) 5,4 km[1]
600 V DC villamosítási rendszer
A Wikimédia Commons tartalmaz Ring villamospálya témájú médiaállományokat.
3 Két körjárat: a régi 1-es és 2-es
4 Közlekedési reformok 2008 óta
Jelenleg az alábbi viszonylatok érintik a pályaszakaszt:
Csak a Ringen jár
Lásd még: Bécs villamosvonal-hálózata
Lósavút a Ferenc József rakparton 1876-ban
A Ring a régi városfal lehullása után alakították ki 1857-től 1865-ig. Már a mai villamos első elődje, az 1865-ben megnyitott Dornbach és Schottentor között közlekedő lóvasút is érintette ezt az utcát,[2] de a Ringlinie kiépítése csak kicsit később történt meg, 1868-ban a város második (ló)villamosvonalaként. Ennek útvonala Schottentortól indult, majd az Operaház érintésével tartott az Aspernplatzig (mai Julius-Raab-Platz). A kis kimaradt lyukat Schottenring és Schottentor között 1869-ben töltötték be, így véglegesen kialakult a körpálya. Az ekkor megnyitott szakasz ló vonatással üzemelt, mert a gőz vontatásos próbálkozások sikertelenek maradtak. Az első próbálkozás a pályaszakasz villamosítására 1896-ban történt egy akkumulátoros motorkocsival, de végül ez a meghajtás sem vált be.[3]
A mai 5-ös vonal lett elsőként villamosítva 1897-ben, és egy évvel később a Ring is átállt elektromos meghajtásra, 1903-ban pedig végleg megszűnt a szakaszon a lóvalvontatás.
Ringlinie AK Burgringnál, 1970
D járat Kärntner Ring 1976
Az elektromos villamosok a Ringen és közvetlen környezetében Ferenc József császár kívánságára a megszokott felsővezeték helyett alsóvezetékkel lettek kiépítve, így a Ringen kívül még a Lastenstraße magasságáig, valamint a komplett belső Mariahilfer Straße is alsóvezetékkel jártak a villamosok. Az alsóvezetékes felépítás egy, a Siemens & Halske cég szabadalmából kifejlesztett megoldás tette lehetővé hasonló megoldás volt egyébként még 1887-ben Budapesten is használatban. A rendszer azonban nagy problémákkal szenvedett, mint a nehézkes karbantartása a bonyolult váltószerkezeteknek, valamint a téli üzem extrém nehézzé vált, így az első világháború alatt ezt a rendszert leépítették és 1915-ben hagyományos felsővezetékes üzemmel indult újra a forgalom.
A viszonylatok számozása is egyedileg alakult a Ringen. Az 1907-ben bevezetett rendszerben az Innere Stadton kívüli viszonylatok csak számjelzést kaptak, míg azok a viszonylatok amik részben érintették a Ringet is betűjelzést kaptak. Az idők folyamán „I“, „Q“, „X“ és „Y“ betűk kivételével minden fel is lett használva. A járatok, amik a küldő végállomásról először a Ringstraße-t érintették kaptak alsó indexbe egy R betű (Pl:. AR, BR), amik először a rakpartot egy K betűt (Pl: AK, BK). Ezen felül a Ringel párhuzamosan a Zweierlinien közlekedő viszonylatok 2-es számot kaptak indexbe (Pl: E2, G2, H2).
Az idő folyamán a Ringlinien belül, azaz a történelmi belvárosban a rövidebb fordítóvágányoktól eltekintve csak egyszer épült villamosvonal. Ez az Opernringnél kezdődött majd Operngasse–Tegetthoffstraße útvonalon át Neuen Marktnál végződött 1907 és 1911 közlekedett itt a Z viszonylat Hietzing illetve Lainz felé, 1914 és 1942 között pedig az 58-as. A pályaszakaszt végül 1948-ban megszüntették.
Két körjárat: a régi 1-es és 2-esSzerkesztés
Lásd még: 1-es villamos (Bécs) és 2-es villamos (Bécs)
A bécsi Ringstraße és a Ferenc József Rakpart egy kör alkot a város közepén, és ezt a körpályát 1985 előtt csak különböző irányból érkező és áthaladó járatok használták. 1985 és 1986 között azonban létrejött a csak itt köröző két villamosjáratpár, az 1-es és 2-es. Ezek ugyanúgy csak egy nagy kört tettek meg a Ringen, azonban ellentétes irányba. Erre a körre érkeztek sugár irányból a különböző irányokból villamosjáratok, amiket ezt a két köröző járat kötött össze. A turisták által is kedvelt ironikus járatok a 2008-as közlekedési reformokig köröztek a Ringen.
Közlekedési reformok 2008 ótaSzerkesztés
Az 1-es és a 2-es most is a Ringen járnak, de már nem körjáratként, hanem bekötik a környező városrészeket a belvárosba
Városnéző villamos, útvonala a régi 1-esé
A régi köröző 1-est és 2-est 2008-ban szervezték át, ami több vonal összevonását jelentette. A két köröző járatot megszüntették és egybeolvasztották korábbi sugár irányban érkező járatokkal. Az 1-est a korábbi, a délen lévő Stefan-Fadinger-Platzhoz közlekedő 65-össel és az N villamos Prater felé vezető részével kapcsolták össze. A 2-es villamost az N másik, Engels Frigyes térhez vezető részével, valamint az Ottakringhez menő J vonallal gyúrták egybe. Így az átszállási kapcsolatok javultak és a belváros nagyobb része lett átszállás nélkül elérhető a régi N, J és 65-ös vonalak mentén. Az új 1-es és 2-es villamosok 2008. október 26-án közlekedtek először új útvonalukon.
A második fázis szerint a D villamos 3-as jelzést kapott volna, valamint a Kaiserebersdorf-tól jövő 71-es villamos a nyugati Ringen át a Tőzsdéig (Börse) lett volna meghosszabbítva és ő is új számot, 4-est kapott volna. A terveket demonstrálás miatt elvetették. Egyrészt a külső kerületek tiltakoztak a villamosvonalaik átszámozása ellen, másrészt a Ringen gyakori közlekedési fennakadások miatt a Simmering kerület tartott a 71-es villamos egyenletlen követésétől.
A tervek viszont nem vesztek el teljesen. A második átalakítási kört 2012. december 9-én vetették be. A viszonylatszámok megtartásával a 71-es mégis csak meghosszabbodott a Börseig, de a másik végállomását visszavágták, hogy ne legyen túl hosszú a vonal. Pont ezen a napon a D villamos is meg lett hosszabbítva az újonnan átadott Hauptbahnhofig változatlanul D jelzéssel.[4]
Bővebben: Vienna Ring Tram
Az átszervezések miatt 2008 óta nem volt lehetőség megszakítás nélkül körbeutazni a Ringen, ezért a turistáknak egy különdíjas városnéző villamost hoztak létre. A villamosok külön erre a pozícióra vannak felszerelve, a belsejében többnyelvű audiorendszert és monitorokat építettek be. Útvonala teljes egészében megegyezik a régi 1-es villamossal, a Vienna Ring Tram nevű városnéző járat 2009 óta közlekedik, E1-es típusokkal.
↑ http://www.wienerlinien.at/eportal/ep/programView.do/pageTypeId/9084/programId/11346/channelId/-17042 Archiválva 2014. február 13-i dátummal a Wayback Machine-ben Linienlängen in Metern
↑ Peter Csendes/Ferdinand Opll (Hrsg.): Wien – Geschichte einer Stadt. Band 3: Von 1790 bis zur Gegenwart. Böhlau-Verlag, Wien/Köln/Weimar 2006, ISBN 3-205-99268-7, S. 224.
↑ Felix Czeike: Historisches Lexikon der Stadt Wien. 6 Bände. Kremayr & Scheriau, Wien 1992–2004, ISBN 3-218-00543-4 (Band 1), ISBN 3-218-00741-0 (Band 6).
↑ Rathauskorrespondenz: Umsteigefrei unterwegs: Nächster Reformschritt für Wiener Bim-Netz vom 30. Oktober 2012
Ez a szócikk részben vagy egészben a Ringlinie (Wien) című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Vasútportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Ring_villamosvonal_(Bécs)&oldid=24882736”
Utoljára szerkesztve 2022. április 27., 21:31-kor
A lap utolsó módosítása: 2022. április 27., 21:31
A lap szövege CC BY-SA 3.0 alatt érhető el, ha nincs külön jelölve.